Dag 27 - KiesKerk
Dag 27 – Vier saam die nagmaal
Die tekens van brood en wyn
herinner ons aan u liefde
en dat ons met vreugde kan leef
Ons loof en prys U daarvoor
Simbool: Stukkie brood
Here, met 'n stukkie brood en 'n bietjie wyn proe en ruik ons u geskenk van verlossing en genade.
Ons dank U dat ons weet dat ons deur u liefde deel is van 'n familie van gelowiges – en dat dit nog steeds waar is, al kan ons nie nou fisies bymekaar wees nie. Amen.
Om saam brood te breek …
Doen moeite met vanaand se aandete. As dit moontlik is, bak vanmiddag brood saam met al die mense in julle huis. Hier is 'n eenvoudige geen-knie-resep:
JAN SE GEEN-KNIE-BROOD
1 teelepels sout (5 ml)
2 eetlepels suiker (30 ml)
Gooi in panne of net een pan vir 'n groot brood.
Laat rys in matige hitte tot panne vol is.
Bak vir +\- een uur by 180 ºC
Resep: Jan Pool, sr
As julle nie self kan bak nie, neem brood of koekies wat julle in die huis het en maak dit die middelpunt van die ete. Jesus het brood gebreek saam met sy dissipels om ons te herinner dat Hy sy lewe vir ons elkeen gegee het. Breek vanaand saam brood om dit te onthou!
Die nagmaal herinner aan die pasga en is 'n ete vir die pad. Wanneer ons saam eet, is dit om vir ons krag te gee vir die pad wat ons saam met Jesus loop. Hierdie ete bind ons nie net aan Jesus nie, dit bind ons ook aan mekaar. Gee vir elkeen om die tafel kans om 'n stukkie brood, wat in die middel van die tafel is, af te breek en te sê waarvoor hulle te midde van die grendeltyd dankbaar is.
Partytjies is lekker. Dit is lekker om fees te vier en saam te kuier. Wanneer ons nagmaal vier, hou ons ook fees, en dit is lekker om fees te vier saam met ander mense. Wanneer ons nagmaal vier, vier ons hierdie dinge: 1. Jesus het vir al ons sondes gesterf. 2. Jesus is nou ook by ons en omdat Jesus by ons is, is ons almal soos 'n familie aan mekaar vasgebind. 3. Die nagmaal gee ons 'n voorsmaak van die hemel.
Wat is vir jou die heel lekkerste van 'n partytjie?
Het jy al die nagmaal gevier? Wat is die lekkerste van die nagmaal vir jou?
Beplan 'n partytjie vir julle huis. Maak uitnodigingskaartjies, versierings en kry iets om te eet en te drink, selfs al is dit net 'n appel en water. Terwyl julle partytjie hou, gesels oor alles waaroor julle dankbaar is.
Vandag is Aardedag. Op Aardedag vier ons die wonderlike skepping en dat ons dit moet op pas. Probeer al julle versierings vir die partytjie uit herwinbare materiaal maak.
– Deel 'n storie oor 'n onvergeetlike nagmaal wat jy gevier het. Hoe oud was jy? Waar het dit plaasgevind? Wie was daar?
– Dink oor die teksture van die elemente van die nagmaal, die smake en geure, en hoe die elemente lyk.
– Deel hoe die ervaring van nagmaal jou laat voel.
– Skep dan jou eie interpretasie van vandag se illustrasie deur enige medium te gebruik: dans, fotografie, videografie, musiek, digkuns, teken, skilder, kortverhaal, en so meer.
Baie dankie vir hierdie stukkies. Dit word opreg waardeer. Dit help ons om gefokus te bly op ons hemelse Vader. Ons weet dat Hy in beheer is. Amen.